ועדת החוקה, חוק ומשפט, כנסת 15, פרוטוקול מספר 157, 2000-07-25 10:00

מאיר שטרית: זה הדיון השני או השלישי בחוק הזה ואני מקווה שהוא יגיע לסיום בקדנציה הזאת.

מאיר שטרית: החוק הזה עבר בכנסת הקודמת בקריאה טרומית ובקריאה ראשונה אך לצערי הכנסת התפזרה לפני הזמן בהסכמת כל המפלגות ולא הספקנו לחוקק את החוק לפני הבחירות שעברו.

מאיר שטרית: לאחר הבחירות הללו השופט מצא, יושב-ראש ועדת הבחירות, כתב דו"ח שהוגש גם לכנסת שיש פגם חמור בעובדה שיש שלטי חוצות שלא ניתן לפרסם בהם.

מאיר שטרית: יש בארץ מגוון רחב של שילוט חוצות על-ידי כמה חברות כאשר היום במקום לפרסם בשלטים קיימים בעיר המפלגות מלכלכות את כל המדינה בפרסומים על קירות ובכל מקום אחר.

מאיר שטרית: זה כלי פרסומי יוצא מן הכלל, דבר שאנחנו משתמשים בו באופן חופשי עד היום.

שאול יהלום: אבל מפרסמים בהם.

יהודית נאות: למפלגות אסור לפרסם, הן מפרסמות בניגוד לחוק.

יהודית נאות: הפוסטר-מדיה של "ב" היה לא חוקי, השופט אסר עליכם.

שאול יהלום: מותר לפרסם אותיות?

מאיר שטרית: לא בשלטי חוצות מוארים.

מאיר שטרית: זה מה שהחוק בא לתקן.

תמר אדרי: חבר-הכנסת יהלום, עשיתם את זה אבל זה אסור.

מאיר שטרית: אחרי שהחוק עבר עיבוד אחרון, משרד המשפטים מגיש את החוק והוא מציע שתי אפשרויות: האחת, שהמגבלות שמציע החוק יחולו רק 90 יום לפני הבחירות; השניה, שהמגבלות יחולו כל הזמן ולא רק לפני הבחירות.

מאיר שטרית: לדעתי אנחנו צריכים להתערב במינימום ההכרחי, זאת אומרת, ב-90 יום שלפני הבחירות ולא לפני כן.

מאיר שטרית: החוק מציע ש-90 יום לפני הבחירות כל החברות שמחזיקות בשלטי חוצות יצטרכו למסור למבקר המדינה, לדעתי גם לוועדת הבחירות המרכזית, רשימה של כל שלטי החוצות שיש להן בארץ וכן את מיקומם.

מאיר שטרית: החוק קובע ש:

מאיר שטרית: לכל אדם שמחזיק תאגיד כזה יהיה אסור לו להפלות לרעה בין מפלגות בדרך כלשהי, לא במחיר, לא במועדי הפרסום ולא בשיבוץ תעמולת בחירות במיתקני פרסום חוצות.

אמנון רובינשטיין: נשמע את עמדת משרד המשפטים.

עו"ד סיגל קוגוט: אנחנו הצענו נוסח ויש עוד שתי סוגיות שמצריכות דיון: 1.

עו"ד סיגל קוגוט: גם אם המגבלות שבחוק ירדו למינימום, קרי, המגבלה שתהיה ב-90 הימים שלפני הבחירות שעל-פיה לא יינתן למפרסם אחד יותר מ-15%, הרי ב-90 הימים האלה יש מפלגות של הכנסת אבל עדיין לא מוגשות רשימות מועמדים.

עו"ד סיגל קוגוט: כלומר, החוק הקיים מפלה לטובה מפלגות של הכנסת, דבר שצריך דיון והסדר.

אמנון רובינשטיין: אפליה לטובה קיימת גם כאשר יש מפלגות בכנסת ומדווח עליהן.

עו"ד סיגל קוגוט: אבל אנחנו רוצים לתת שוויון הזדמנויות.

עו"ד סיגל קוגוט: ברשויות המקומיות לא צריך מפלגות ואז כל אחד ירוץ ויקים לו מפלגה בשביל שהוא יוכל לפרסם.

אמנון רובינשטיין: מתי מפלגה נרשמת?

עו"ד סיגל קוגוט: מפלגה יכולה להירשם כל השנה.

מאיר שטרית: היום בכלל אין איסור לפרסם ברשויות המקומיות.

עו"ד סיגל קוגוט: זה חל גם על הרשויות המקומיות.

עו"ד סיגל קוגוט: רשימות לכנסת מוגשות 47 ימים לפני הבחירות, רשימות לרשויות המקומיות מוגשות 33 ימים לפני הבחירות, אבל החוק הזה חל 90 ימים לפני הבחירות.

עו"ד סיגל קוגוט: זה אומר שבמשך חודש וחצי או חודשיים יש תקופה בה עדיין אין רשימות מועמדים רשמיות.

עו"ד סיגל קוגוט: הנוסח היום אומר שרק מפלגה או רשימת מועמדים יכולות לעשות תעמולה.

עו"ד סיגל קוגוט: זה אומר שבתקופה בה טרם מוגשות רשימות המועמדים הרשמיות רק למפלגות יש זכות לעשות תעמולה.

עו"ד סיגל קוגוט: כל אדם יכול לרשום מפלגה גם אם הוא בכלל לא מתכוון להתמודד, מישהו שרוצה לעשות תעמולה יבוא וירשום מפלגה והחוק יאפשר לו לעשות תעמולה.

עו"ד סיגל קוגוט: זאת אומרת, גם התנאי הזה לא מספיק טוב כדי להבטיח שרק המתמודדים הם אלה שמפרסמים בתקופה הקצרה הזאת.

עו"ד סיגל קוגוט: חוץ מזה זה מפלה אנשים שרשמו מפלגה ואין לכך הצדקה.

עו"ד סיגל קוגוט: אנחנו רוצים לתת שוויון הזדמנויות למתמודדים.

עו"ד סיגל קוגוט: אחת מן השתיים: אפשר לומר שכל המגבלות של החוק הזה מועדן יצומצם עוד יותר.

שאול יהלום: אפשר להגיש מועמדים ולהתחרט יום לפני הבחירות כמו שאפשר לרשום מפלגה ולא להגיש מועמדים.

מאיר שטרית: אי-אפשר למנוע את הדברים האלה.

עו"ד סיגל קוגוט: או שהמגבלות בחוק הזה יחולו רק מיום הגשת רשימות המועמדים.

עו"ד סיגל קוגוט: זה אומר שעד יום הגשת רשימות המועמדים כל הקודם זוכה ואז, כשמוגשות רשמות המועמדים, חלים הכללים של העדר אפליה כי אני יודעת מי רשימות המועמדים – רק אחרי שהגישו את רשימות המועמדים אני יודעת מי רוצה להתמודד - ואני לא רוצה להפלות ביניהם לרעה אלא אני רוצה לתת שוויון הזדמנויות גם ברשויות המקומיות וגם בכנסת; או שממשיכים ללכת עם 90 ימים שהוא מועד שרירותי, כי יש סעיפים שחלים 90 ימים, יש סעיפים שחלים כל השנה, יש סעיפים שחלים על פחות מ-90 ימים.

מאיר שטרית: אני לא מקבל את זה, את טועה.

שאול יהלום: מפלגה לא הגישה רשימת מועמדים.

שאול יהלום: מה איכפת לך שבמשך 45 ימים לפני 47 ימים זה יהיה?

עו"ד סיגל קוגוט: כי רק היא תוכל לפרסם, מישהו אחר לא יוכל לעשות זאת.

שאול יהלום: בוודאי, מי שלא רשם מפלגה לא יוכל לעשות זאת.

עו"ד סיגל קוגוט: למה שהאיש יצטרך לרשום מפלגה, למה זה רלוונטי?

עו"ד סיגל קוגוט: ברשויות המקומיות לא צריכים שום מפלגה בשביל לרוץ, למה לחייב אדם להוציא 50,000 שקל ולרשום מפלגה בשביל לפרסם שם ברשויות המקומיות?

אמנון רובינשטיין: חברת-הכנסת נאות, בבקשה.

יהודית נאות: הייתי רוצה שתתקבל החלטה כי יש לי הצעה דומה מאוד שהוגשה ברוח המלצות מצא.

יהודית נאות: יש לי הצעת חוק כוללנית לגבי תעמולת בחירות וחלק ממנה עוסק בפרסום.

יהודית נאות: בקטע הנוגע לשוויון הזדמנויות הצעתי שיושב-ראש ועדת הבחירות - כי הכול יימסר ליושב-ראש ועדת הבחירות - יחלק באופן שוויוני כמו שהוא מחלק זמן שידור ותעמולה.

אמנון רובינשטיין: חבר-הכנסת שאול יהלום, בבקשה.

שאול יהלום: אני לא כל כך בקיא בסוויץ' בין הבחירות לכנסת לבין הבחירות לעיריות ואני מתייחס לבחירות לכנסת.

שאול יהלום: עד לרגע זה אני לא רואה את האפליה שאת מציגה אותה.

שאול יהלום: כשאדם רושם מפלגה זה מאושר על-ידי רשם המפלגות.

עו"ד סיגל קוגוט: מה הבעיה?

עו"ד סיגל קוגוט: הוא לא גזעני ויש לו 100 תומכים והוא מאושר.

עו"ד סיגל קוגוט: כך אתה נותן אפשרות לעשירים לפרסם והם ילכו ויקימו מפלגה רק בשביל לפרסם גם אם הם בכלל לא מתכוונים לרוץ.

שאול יהלום: אם אני אדם עשיר ורשמתי מפלגה, אני יכול לשכור את כל שלטי החוצות.

שאול יהלום: הבעיה כאן היא ההשפעה על הבוחר באותם 90 ימים שהם שרירותיים אבל הגיוניים.

שאול יהלום: בשלושה חודשים אלה אני מגביל הגבלה שהוא צריך לרשום מפלגה ונראה מה הוא יכול לעשות בתקופה הזאת.

שאול יהלום: אם הוא רוצה לפרסם את עצמו, הוא יעשה את זה עד 90 ימים, הוא לא צריך את 90 הימים.

שאול יהלום: את אומרת שיהיה כאן תרגיל.

שאול יהלום: נניח שאני מפלגה, אני חושב לבטל אותה אבל אני רוצה להשפיע ולהביא לידי כך שאנשים יצביעו לטומי לפיד ואני אכתוב: לפיד זה דבר טוב, ללא קשר אליו.

שאול יהלום: בשביל זה אני גם יכול להגיש רשימת מועמדים.

שאול יהלום: אם לפיד מעוניין לממן אותי אני יכול לעשות אלף דברים.

עו"ד סיגל קוגוט: ראשית, הליך הגשת הרשימה הוא הרבה יותר רציני.

עו"ד סיגל קוגוט: שנית, מה אתה אומר לי על הרשויות המקומיות שלגביהן יש כאן אפליה.

שאול יהלום: יש כאן בעיה אחרת.

שאול יהלום: כל ההגבלות – לא קראתי אותן בעיון – מוטלות על האמצעי, על שלטי הפרסום אבל לא על המפלגות, אין שום הגבלה על המפלגות.

שאול יהלום: האם עדיין קיימת המגבלה שאפשר לפרסום מודעה אחת בעתון אחד?

עו"ד סיגל קוגוט: כן.

שאול יהלום: החוק מגביל את המפלגות כדי שהן לא ישתוללו.

שאול יהלום: לפי דבריך, חבר-הכנסת שטרית, נניח שמחר יש 100 חברות, יש מפלגה עשירה והיא תיקח 15% מ-100 החברות ותפרסם בכל הארץ.

שאול יהלום: בזמנו רצו להגביל פרסום במודעה אחת ולא יותר מגודל של 40 אינץ' כדי לתת לזה סבירות ושלא תהיה השתוללות.

שאול יהלום: אם היית מוסיף סעיף שבו ייאמר כי מפלגה או רשימת מועמדים לא יכולה לשכור יותר משלוש חברות, זה ענין אחר, כי אז היא לוקחת לא יותר מ-45% אבל אתה בכלל לא מגביל אותה.

עו"ד סיגל קוגוט: איך היא יודעת כמה מיתקנים יש?

שאול יהלום: זו בעיה של השוק החופשי.

שאול יהלום: איך היא יודעת כמה מודעות יש?

שאול יהלום: הבעיה היא שאין תקרה למפלגות.

אמנון רובינשטיין: חברת-הכנסת יעל דיין, בבקשה.

יעל דיין: כבר דנו בחוק הזה, התבטאתי בעדו ואני חושבת שאנחנו מסבכים אותו עכשיו ללא צורך.

יעל דיין: אם צריך להפריד בין הבחירות המוניציפליות לבין הכנסת – נעשה את זה.

אמנון רובינשטיין: נעשה את זה.

יעל דיין: התנאי של רשימות מועמדים קיים לגבי הבחירות המוניציפליות, הוא לא קיים לגבי הכנסת.

יעל דיין: אם רשמתי מפלגה ולרשימת המועמדים יש לי תאריך אחר זו בעיה שלי.

יעל דיין: סיגל קוגוט אומרת שזה מראה על רצינות.

יעל דיין: אף אחד לא נתן לי סמכות לבחון את מידת הרצינות.

יעל דיין: יש אנשים שרושמים מפלגה, או שיש מפלגות שנרשמות, אני לא נכנסת לענין איך ומתי הם יעשו את רשימת המועמדים, אני מדברת על התקופה של 90 ימים כי זו התקופה המינימלית שנתונה לכך.

יעל דיין: הענין המרכזי, שאני מציעה לא לפספס אותו, הוא שלא יהיה מונופול על שילוט חוצות אלא שתהיה בו חלוקה.

יעל דיין: שילוט חוצות הוא אמנם יקר אבל הוא מכשיר יוצא מן הכלל ואם קנית את זה זה שלך.

יעל דיין: אנחנו צריכים להבטיח שלא תהיה מונופוליזציה על שלטי החוצות וזה מה שהחוק בא לעשות.

יעל דיין: מעבר לזה לא צריך להתערב בשום דבר.

יעל דיין: יש לי שאלה אל מאיר שטרית ביחס לבחירות שנערכות באותו הזמן לראשות הממשלה.

יעל דיין: האם מפלגה או ראש ממשלה מועמד נכללים באותה מסגרת?

יעל דיין: האם זה מכפיל את היכולת?

עו"ד סיגל קוגוט: זה לא מכפיל את היכולת.

עו"ד סיגל קוגוט: ראש ממשלה הוא מספר 1 ברשימה ורשימה היא זו שמנהלת את התעמולה.

יעל דיין: אז אין תעמולה נפרדת.

יעל דיין: זאת אומרת, אני לא יכולה לקנות שלט חוצות לאהוד ברק ובנפרד למפלגת העבודה?

איילת פישמן: לא, אי-אפשר, זה נחשב ל-15%.

יעל דיין: חבר-הכנסת מאיר שטרית, אני מציעה לקיים דיון אבל לקבל את עיקרי החוק כפי שהצעת.

יעל דיין: היתה הצעה להישאר במסגרת 90 הימים, לא חודש, והערתי על זה.

יעל דיין: אני מציעה לקבוע את הפרטים כשהמשימה היא לא ענין הרשימות אלא שלגבי מפלגות רשומות לא יהיו למעלה מ-15% לאף מפלגה.

אמנון רובינשטיין: גב' איילת פישמן, בבקשה.

איילת פישמן: רובנו באוריינטציה של הבחירות לכנסת אבל חוק התעמולה חל גם על הרשויות המקומיות ושם האפליה יותר בולטת מכיוון שברשות מקומית אין צורך לרשום מפלגה, או עמותה, או גוף משפטי אחר על-מנת להתמודד, מגישים רשימת מועמדים, מחתימים כך וכך תומכים וזה הכול.

איילת פישמן: עלול להיווצר מצב שבו מפלגות של הכנסת יפרסמו 90 ימים לפני כן ורשימות חדשות יפרסמו 33 ימים בלבד לפני כן.

איילת פישמן: נניח שנתיר לפרסם מיום ההגשה ולא מיום האישור- - -

אמנון רובינשטיין: יום ההגשה הוא 47 יום קודם?

איילת פישמן: ברשויות יום ההגשה זה 33 ימים, יום האישור הוא 21 ימים קודם.

איילת פישמן: נניח שאני מסכימה שזה יהיה מיום ההגשה ולא מיום האישור, יש בזה היגיון.

איילת פישמן: אפשר לפתור זאת בשתי דרכים: הדרך הראשונה לומר שברשויות המקומיות החוק יחול רק 33 ימים כך שכולם יפרסמו רק חודש; הדרך השניה היא לאפשר לכולם לפרסם 90 ימים לפני כן אבל לדרוש מה"חדשים" הצהרת כוונות שהם עומדים להתמודד.

מאיר שטרית: אני מבקש לענות לדברים שהושמעו.

מאיר שטרית: במצב הקיים היום יש אפליה לטובה של אלה שהם לא מפלגות.

מאיר שטרית: נכון להיום מי שיפרסם בשילוט חוצות הן לא המפלגות אלא עמותות יפרסמו, ראשי רשויות מקומיות שמפרסמים היום באופן חופשי.

מאיר שטרית: שנית, צריך להפריד את הדברים ושהחוק הזה לא יחול על הרשויות המקומיות מכיוון ששם הבחירות הן מקומיות בכל עיר, לא בכל הארץ.

מאיר שטרית: הבעיות שם אחרות ושונות באופיין ולא צריך להטיל שם שום מגבלת פרסום, שכל מועמד יפרסם ושיתחרו ביניהם.

עו"ד סיגל קוגוט: אבל מועמד אחד יכול להשתלט על כל הפרסום?

מאיר שטרית: שישתלט, אבל זה לא קורה.

מאיר שטרית: שלוש פעמים הייתי מועמד בבחירות לרשויות המקומיות, הייתי בכנסת ואני מכיר את השטח יותר טוב ואומר לך: אין שום סיכוי שמישהו יקנה את כל השלטים כל הזמן.

מאיר שטרית: יש מגבלה על הוצאה שמותר להוציא גם למפלגה וגם למועמד לראשות עיר.

איילת פישמן: יש מגבלה לפי חוק המימון, גם לגבי הכנסת.

מאיר שטרית: נכון, לכן אין מצב שמפלגה יכולה לקנות את כל השלטים בארץ, אין לה מספיק כסף לזה, אי-אפשר לעשות את זה.

שאול יהלום: היא יכולה לוותר על הטלוויזה.

מאיר שטרית: רשויות מקומיות זה משהו אחר לחלוטין כי לא מדובר על כל הארץ אלא על שילוט מקומי, ישובים שבהם יש בקושי שני שלטים – אחד בכניסה לישוב ואחד ביציאה מהישוב.

מאיר שטרית: לכן הרשויות המקומיות עושות את השילוט אחרת, לא על שלטי חוצות אלא על לוחות המודעות של העיריה, על לוחות המודעות המקומיים.

מאיר שטרית: שילוט החוצות לא משחק תפקיד בבחירות לרשויות המקומיות, אולי מעט מאוד, בערים הגדולות יש לו אפקט יותר גדול ולכל מפלגה יש הוצאות מימון שאינן מגבלות.

מאיר שטרית: הבעיה הקשה היא בבחירות לכנסת שם יש תחרות פרועה בין המפלגות.

מאיר שטרית: החוק בא ליצור מצב שבו תהיה מגבלה שתחול על מפלגה משני כיוונים.

מאיר שטרית: נכון שמפלגה יכולה להחליט שהיא לא מפרסמת שום מודעה בעתון ומכניסה יותר נפח של פרסום לשילוט חוצות אם היא חושבת שהוא יותר אפקטיבי מאשר הפרסום בעתון.

מאיר שטרית: צריך לשקול מה המגבלה המכסימלית האפשרית למפלגה, יכול להיות שחבר-הכנסת יהלום צודק, שמעבר למגבלה שאנחנו מגבילים את נותן שירותי הפרסום שלא יתן יותר מ-15% למפלגה כלשהי בזמן נתון, צריך למצוא מגבלת גג לכל המפלגות האלה כמה אחוזים מותר לפרסם באותו הזמן.

מאיר שטרית: זה צריך לבוא לשיקול דעת.

יהודית נאות: אי-אפשר שמפלגה אחת תשתלט.

יוסף לפיד: אם למפלגה יש הקצבה שהיא לא מנצלת אותה ומעבירה חלק שלה למפלגה אחרת?

עו"ד סיגל קוגוט: אסור לה.

מאיר שטרית: אני מציע שאת המגבלה המצמצמת גם לפרסום שילוט חוצות נשאיר לשיקול דעת בין הקריאה הראשונה לבין הקריאה השניה והשלישית אחרי שנעשה בדיקה ונראה מה מימון המפלגות.

אמנון רובינשטיין: בבקשה, חבר-הכנסת יהלום.

שאול יהלום: אני מבין שיש ערים קטנות, כמו יבנה, ששילוט החוצות לא משפיע בהן.

שאול יהלום: אנחנו צריכים לקחת בחשבון את תל-אביב, ירושלים, חיפה, רמת-גן, באר-שבע והמקומות האלה.

שאול יהלום: רוב השלטים שאנחנו מדברים עליהם לגבי הכנסת הם בתל-אביב בגוש דן ובירושלים.

שאול יהלום: לכן אולי צריך להכניס שינוי מסוים.

שאול יהלום: דבר ראשון צריך להטיל מגבלה על המפלגה.

שאול יהלום: יכול להיות שמפלגה תיצור חברות פרסום פיקטיביות רק לצורך הבחירות.

שאול יהלום: כתבתי נוסח ואני מבקש להכניס את זה כבר לקריאה הראשונה: מפלגה או רשימת מועמדים לא תוכל להשתמש ביותר מ-15% של נפח כל שלטי החוצות במדינה בכל יום מ-90 ימים שלפני יום הבחירות.

שאול יהלום: זאת אומרת, בכל יום נתון לא יכולים להיות יותר מ-15% בכל השלטים של כל המדינה.

מאיר שטרית: בסדר.

שאול יהלום: דבר שני.

שאול יהלום: יש דבר שלא הכנסת אותו.

שאול יהלום: בעתון מפרסמים מודעה של 40 אינץ', יכול להיות שלט ענק בגודלו.

מאיר שטרית: זה עולה הרבה יותר כסף.

אמנון רובינשטיין: אני מציע שקודם נצביע על העקרון של הצעת החוק ואחר-כך נכניס את שלושת הוואריאנטים: 1.

אמנון רובינשטיין: אם לכלול פה רשויות מקומיות או לא, אם כן – אילו רשויות מקומיות.

אמנון רובינשטיין: אני אציע שיהיה מדובר רק על ערים עם למעלה מ-100,000 תושבים.

אמנון רובינשטיין: 2.

אמנון רובינשטיין: השאלה אם זה יהיה 90 ימים או 33 ימים; או לעשות זאת 90 ימים לכנסת ו-33 ימים לרשויות המקומיות.

אמנון רובינשטיין: 3.

אמנון רובינשטיין: ההצעה של חבר-הכנסת יהלום להוסיף מגבלה גם על המפלגה.

אמנון רובינשטיין: אני אצביע על שלושת הווריאנטים האלה.

אמנון רובינשטיין: לפני כן, יש עוד הערות?

עו"ד סיגל קוגוט: דיברתי עם מנכ"ל מקסי-מדיה גם על זה.

עו"ד סיגל קוגוט: החוק הנוכחי מדבר על פריסה ארצית וזה לא מונע ממפלגה להשתלט על עיר מסוימת, הוא לא מונע מרשימת מועמדים בעיר מסוימת להשתלט על כל העיר.

עו"ד סיגל קוגוט: לכן חשבנו שצריך להיות סעיף שמדבר על לא יותר מ-15% ברשות מקומית אלא אם כן אותה רשות מקומית היא כל כך קטנה שאי-אפשר להסדיר את זה.

עו"ד סיגל קוגוט: היה לנו נוסח לפיו אם ברשות מקומית יש יותר מ-X שלטים, גם שם פר רשות מקומית לא יתנו יותר מ-15%.

שאול יהלום: לפי ההצעה של מאיר שטרית מדובר על 15%.

שאול יהלום: 15% ממה?

מאיר שטרית: 15% מכלל מיתקני הפרסום.

שאול יהלום: אני מדבר על 15% משטח הפרסום.

שאול יהלום: אני שכרתי מחברת "עבודי" שלט ענק בקניון ברמת-גן שבתוכו נכנסים 100 שלטים קטנים.

שאול יהלום: זה צריך להיות 15% מכלל השטח.

אמנון רובינשטיין: אני מצביע.

אמנון רובינשטיין: מי בעד העקרון של הצעת החוק?

אמנון רובינשטיין: מי נגד?

אמנון רובינשטיין: מי נמנע?

אמנון רובינשטיין: הצבעה העקרון של הצעת החוק נתקבל פה אחד

אמנון רובינשטיין: העקרון התקבל.

אמנון רובינשטיין: יש כאן כמה ורסיות.

אמנון רובינשטיין: מי בעד הצעת משרד המשפטים?

עו"ד סיגל קוגוט: עד יום הגשת רשימות המועמדים שוק חופשי, ומיום הגשת רשימות המועמדים המגבלות של החוק.

אמנון רובינשטיין: אני מעמיד את כל ההצעות להצבעה אחת מול האחרות.

אמנון רובינשטיין: מי בעד הצעת משרד המשפטים?

אמנון רובינשטיין: מי בעד ההצעה של חבר-הכנסת שטרית 90 ימים לכולם?

אמנון רובינשטיין: מי בעד 90 ימים לכנסת, ו-33 ימים לרשויות המקומיות?

אמנון רובינשטיין: הצבעה ההצעה של חבר-הכנסת שטרית שזה יהיה 90 ימים לכולם נתקבלה

אמנון רובינשטיין: התקבלה ההצעה המקורית של חבר-הכנסת מאיר שטרית.

אמנון רובינשטיין: אני רוצה שתדע שמשרד המשפטים יטען שזה לא עברב-61 קולות.

עו"ד סיגל קוגוט: כן, זה דורש 61 קולות כי כאשר אתה מאפשר רק למפלגות לפרסם זה פוגע בשוויון.

שאול יהלום: אנחנו נגיש חוות דעת שזה לא פוגע בשוויון.

אמנון רובינשטיין: אנחנו נבקש את עמדתו של היועץ המשפטי לכנסת.

יוסף לפיד: כל הצעת חוק שמשרד המשפטים לא מסכים לה צריך עבורה 61, הם ימצאו את הדרך לכך.

יהודית נאות: מהניסיון שלי זה לא כך.

אמנון רובינשטיין: אם היועץ המשפטי יפסוק שדרוש 61, נחזור ונדון בזה.

שאול יהלום: להיפך, זה מגביר את השוויון כי זה גם מפלגה וגם מי שמקים מפלגה.

יהודית נאות: הניסיון הוא שמי שרץ יודע כבר שלושה חודשים לפני הבחירות.

עו"ד סיגל קוגוט: בחוק הזה כתוב שרק רשימת מועמדים או מפלגה יכולות לפרסם.

עו"ד סיגל קוגוט: אין לו רשימה אז הוא לא יכול לפרסם.

אמנון רובינשטיין: שלמה שהם יגיש חוות דעת משפטית ולפי זה נפעל.

מאיר שטרית: גב' קוגוט, יש לך טעות במועד.

מאיר שטרית: אנשים לא מגישים רשימת מועמדים, יש מועד שבו המועמדים לרשויות המקומיות מודיעים שהם רצים.

אמנון רובינשטיין: כעת אין על זה דיון.

שאול יהלום: אם היועץ המשפטי יזדהה עם גב' קוגוט אני מציע שנוריד את הענין של הרשויות המקומיות מיום הגשת רשימת המועמדים.

אמנון רובינשטיין: אז תקבלו את ההצעה שלי.

מאיר שטרית: אני מסכים.

אמנון רובינשטיין: השופט יחזור להיות שופט והוא יפסוק.

אמנון רובינשטיין: אם הוא פוסק שדרוש 61, נקבל את ההצעה שלי; אם הוא פוסק שלא דרוש 61, נקבל את ההצעה של מאיר שטרית.

אמנון רובינשטיין: מקובל עליך?

מאיר שטרית: כן.

אמנון רובינשטיין: ההצעה של שאול יהלום היא לעשות מגבלה על המפלגות.

מאיר שטרית: הוא מציע שמפלגה לא תוכל לפרסם יותר מ-15% מסך כל השלטים בארץ.

יהודית נאות: לא, 15% מהשטח.

מאיר שטרית: אי-אפשר למדוד את זה.

מאיר שטרית: שלטי טל-אופ הם רבע משלט חוצות, שליש ממנו.

אמנון רובינשטיין: אני מצביע קודם על ההצעה של שאול יהלום להגביל את המפלגות ב-15% מכלל X.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: הצבעה ההצעה נתקבלה

אמנון רובינשטיין: ההצעה של שאול יהלום התקבלה.

שאול יהלום: אני מוכן להחיל את זה על המגבלה שלך, חבר-הכנסת שטרית, ולא על המגבלה שלי.

שאול יהלום: על המפרסם ולא על המפלגה.

שאול יהלום: המפרסם מדווח: יש לי כך וכך שטח פרסום ונחליט שאסור לו לתת יותר מ-15% ממנו.

שאול יהלום: אם אתה מדבר על מספר השלטים, יהיה תיחכום, הוא ירצה לתת למפלגה הגדולה את כל השלטים הגדולים ויצור עוד 100 שלטים קטנים.

מאיר שטרית: בסדר, 15% מכל שטח פרסום של מפרסם.

אמנון רובינשטיין: אני מקבל את זה.

אמנון רובינשטיין: אם כך, אני מצביע עכשיו גם על 15% משטח פרסום של המפרסם וגם 15% על המפלגה.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: הצבעה בעד – רוב; נגד – 1 ההצעה התקבלה

אמנון רובינשטיין: ההצעה התקבלה.

יהודית נאות: מה לגבי איחוד החוק הזה עם החוק שלי?

שאול יהלום: זה לא על סדר-היום.

אמנון רובינשטיין: אני הצעתי שהחוק הזה יחול רק על עיריות שיש להן מעל 100,000 תושבים.

יהודית נאות: זה צריך לחול על כל הרשויות המקומיות.

יהודית נאות: דווקא ברשות הקטנה לפוסטר-מדיה יש זיקה גדולה לראש העיר ואלה שמעריכים שהוא ייבחר יקבל את כל השלטים כי הוא גם נותן את המכרז.

אופיר פינס-פז: אני מבקש הצעה לסדר.

אמנון רובינשטיין: בעוד כמה דקות.

אמנון רובינשטיין: השאלה החשובה עכשיו היא האם אנחנו אומרים שההסדר בהצעה הזאת הוא על כל הרשויות המקומיות או רק על רשויות מקומיות גדולות?

יוסף לפיד: היכולת של ה-ABUSE במקום קטן היא יותר גדולה.

מאיר שטרית: ברשות קטנה שיש בה שני שלטים ויש בה 5 או 10 מפלגות החלוקה צריכה להיות של 15% מסך כל השלטים לאורך זמן של 90 ימים.

יהודית נאות: נכון, אותו הדבר על לוחות המודעות המקומיים.

מאיר שטרית: נעשה את זה על כל הרשויות המקומיות.

אמנון רובינשטיין: אני מצביע על ההצעה להחיל זאת על כל הרשויות המקומיות.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: הצבעה בעד – רוב; נגד – 1 ההצעה התקבלה

אמנון רובינשטיין: זה יחול על כל הרשויות המקומיות.

אמנון רובינשטיין: בבקשה, מר לנט.

אבי לנט: אם רוצים להטיל מגבלה בחלוקה של האחוזים ברשות המקומית, מאחר שפועל עליה חוק המספרים הקטנים צריך לעשות זאת 30% ולא 15%, אחרת זה לא יהיה משמעותי.

אבי לנט: 15% בפריסה ארצית זה הגיוני אבל לא בפריסה מקומית.

מאיר שטרית: ולא פחות משלט אחד כי אם יש בעיר רק שני שלטים אתה לא יכול לתת פחות משלט אחד.

אמנון רובינשטיין: נדון בנושא הספציפי הזה בין הקריאה הראשונה לבין הקריאה השניה והשלישית.

אמנון רובינשטיין: לגבי האיחוד עם החוק שלך, חברת-הכנסת נאות, יש לנו תקנון חדש.

יהודית נאות: החוק שלי עבר בקריאה טרומית.

אמנון רובינשטיין: לאחר שזה יעבור בקריאה ראשונה נאחד אותו.

שלמה שהם: בתנאי שזה יהיה בנוסח שעובר.

יהודית נאות: הסכמתי, זה אותו הדבר.

שאול יהלום: הישיבה נעולה?

אמנון רובינשטיין: לא, אני צריך לקרוא את החוק, הצבעתי רק על העקרונות.

אמנון רובינשטיין: בבקשה, חבר-הכנסת אופיר, הצעה לסדר.

אופיר פינס-פז: חבר-הכנסת בני אלון ביקש להעלות לסדר-היום בשבוע שעבר נושא של החלת רציפות.

שאול יהלום: איך באמצע סעיף אפשר להרשות הצעה לסדר?

אופיר פינס-פז: יש דבר שהוא לא סביר בעיני.

אופיר פינס-פז: בוועדה הזאת יש עומס חוקים מדהים וכל אחד מאתנו, בוודאי אני, מחכה בתור להעלות חוקים.

אמנון רובינשטיין: 80 חוקים.

אופיר פינס-פז: הגיע התור של חבר-הכנסת אלון להעלות נושא, זה עלה בשבוע שעבר על סדר-היום אבל הוא ביטל אותו באופן חד-צדדי.

אופיר פינס-פז: הוא אמר ליושב-ראש הוועדה שהוא מעלה את זה השבוע ועוד פעם הוא לקח תור של חברים אחרים.

אופיר פינס-פז: לפני רבע שעה הוא הודיע שהוא מבטל את הנושא והיושב-ראש נותן לו להעלות אותו שוב בשבוע הבא.

אופיר פינס-פז: אני חושב שזה לא בסדר, יש תור, הוא לא יכול לקחת שלוש פעמים תור של חברי כנסת.

אופיר פינס-פז: אני חושב שאם הוא החליט לבטל את הנושא הוא חוזר לסוף התור וכשיגיע תורו פעם נוספת הוא יעלה את הנושא.

שאול יהלום: א.

שאול יהלום: דינה של הצעה לסדר להתבטל משום שהיא באמצע נושא.

שאול יהלום: ב.

שאול יהלום: אי-אפשר להתקיף את חבר הכנסת כאשר הוא אינו נוכח, זה המינימום של ההגינות.

שאול יהלום: לכן אני מציע לא לדון בזה בכלל.

אופיר פינס-פז: אני מעלה את זה במישור העקרוני.

אמנון רובינשטיין: אני לא דן בזה.

שאול יהלום: אנחנו לא יכולים להתעמק בזה עכשיו.

אמנון רובינשטיין: אנחנו צריכים להצביע על זה, הניסוח כעת הוא של משרד המשפטים, לא של חבר-הכנסת שטרית.

אמנון רובינשטיין: לפי התקנון אנחנו מוכרחים לקרוא סעיף סעיף.

שאול יהלום: נצביע באופן עקרוני שהיושב-ראש, יחד עם היועץ המשפטי של הוועדה ועם משרד המשפטים יעברו על כל סעיפי החוק כי כבר אישרנו את העקרונות.

יהודית נאות: מה שנמסר לנו אתמול הוא נכון בשינויים המחויבים כפי שהוצבע עליהם היום.

אמנון רובינשטיין: בסדר, אבל יש ענין של ניסוח.

שאול יהלום: הרי זו קריאה ראשונה, הניסוח יהיה בידי משרד המשפטים.

אמנון רובינשטיין: בסדר.

אמנון רובינשטיין: מי בעד ההצעה של חבר-הכנסת שאול יהלום?

אמנון רובינשטיין: מי נגד?

אמנון רובינשטיין: הצבעה ההצעה נתקבלה

אמנון רובינשטיין: ההצעה התקבלה.

אמנון רובינשטיין: לגבי ההצעה של חברת-הכנסת נאות, ניקח את הסעיף שלה שדן בשלטי חוצות ונצרף אותו.

שלמה שהם: ברגע שנעביר את הצעת החוק בקריאה ראשונה נחזור לוועדה, נפצל אותו חלק בהצעת החוק שלך שדומה להצעה שהתקבלה פה אם תסכימי שזה יהיה אותו ניסוח.

יהודית נאות: מראש אני מסכימה.

אמנון רובינשטיין: לאחר הקריאה הראשונה נדון באותו קטע מהצעת החוק של חברת-הכנסת יהודית נאות שמתאים להצעת החוק שאישרנו עכשיו.

אמנון רובינשטיין: הצעת החוק של חבר-הכנסת שטרית מאושרת לקריאה ראשונה בנוסח של משרד המשפטים.

אמנון רובינשטיין: תודה רבה.

אמנון רובינשטיין: הישיבה נעולה.